Хъандулалъул МухIума вукIана пуруц-матахIги къачIалев, хьиталги рукъулев мискинабго бетIербахъиялъул чи; гьединал рукIиналъ руго гьесул яц ГIашура (МахIмудил эбел) ХъахIабросулъа Анасил МухIамадие (гьев вукIана гьоркьохъеб яшавалъул чи) ячIарай. Бокьулеб батизе бегьулаан гьесие кечIги аваданлъиги, амма кучIдузул гIелмуялдасаги, гьел гьариялдасаги гьев вукIана цIакъ рикIкIада – гьев гьезде регIунги вукIинчIо.